KKULBEE EDUCATION
CAMERE DAESEONG
Domnul Kim Ji-uk?
Cine sunteți?
Sunteți fiul dnei Jung Yu-kyung?
Cred că vă înșelați,
numele mamei mele e Kim Geum-duk.
A murit acum opt ani.
Reformulez întrebarea.
Doamna Jung Yu-kyung
este mama dv. biologică?
Cine naiba ești?
Ce s-ar întâmpla dacă s-ar afla că soția unui pastor respectat din Canada
are un copil din flori?
Repet, cine ești?
Nu asta e întrebarea.
Mai bine întreabă
ce poți face ca să protejezi această familie fericită.
Nu știu de ce faci asta,
dar dacă meseria ta e șantajul,
ai face bine să-ți cauți una nouă,
e clar că nu te pricepi.
De ce mi-ar păsa de familia femeii care m-a abandonat?
Vom vedea.
Timpul ne va spune dacă vorbești serios.
De ce faci asta?
Ce vrei de la mine?
Trebuie să te angajezi la Kkulbee Education.
Ce?
Știu că n-ar fi trebuit să vin.
Dar dacă n-aș fi venit,
mi-aș fi încălcat promisiunea făcută bunicii mele.
De ce tocmai aici?
N-am avut încotro.
Vă rog!
Mulțumesc mult!
Nou-veniți, adunați-vă!
Tu…
Cum de ești…
Chiar că n-am avut încotro.
Mi-a fost dor de tine,
doamnă.
Nu-ți face griji!
O să-mi țin promisiunea, mamă.
Ce faci?
Ce cauți aici?
Nu e ce cred eu, așa-i?
Noule angajat!
Te rog să vii în sală.
Bine.
NOU ANGAJAT KIM JI-UK
Domnișoară Son!
Ești ocupată azi?
- De ce? - Azi facem instructajul noilor angajați,
iar un îndrumător s-a îmbolnăvit.
Domnișoară Son,
te rog, ajută-mă!
- Bine, te ajut. - Ce ușurare!
Apropo,
îl știi pe noul angajat care a trecut pe aici?
Mi se pare mie
sau seamănă cu soțul tău?
- Crezi că seamănă? - Da.
Dacă n-aș ști că e în Canada,
aș fi crezut că e el.
Seamănă leit!
Ai uitat, dră Kwon?
Soțul meu e
foarte sexy.
Chiar!
Hei, Ji-uk!
EPISODUL 5
BUN-VENIT, A 23-A GENERAȚIE LA KKULBEE
Suntem în aceeași echipă, Ji-uk.
Ai auzit de Buddha de la Liter?
Tu erai?
Deci postarea n-a fost o minciună!
„Buddha”?
„Postare”?
Su-a a făcut o postare
pe un forum, despre experiența ei de la interviu.
Titlul era „Diavolul și Buddha de la Liter”.
A devenit virală, știi?
Oamenilor le-a plăcut finalul.
Sigur a exagerat.
Ai auzit de Buddha de la Liter? El e.
- Încetează! - El e Buddha de la Liter!
Aș vrea să vi-i prezint pe îndrumătorii care vor superviza instructajul.
La echipa A va fi dra Son Hae-yeong,
șefa de la Dezvoltare.
Sunt Son Hae-yeong, din echipa Dezvoltare,
un grup operativ nou creat
pentru a transforma ideea câștigătoare a concursului intern
într-o afacere comercial viabilă.
E supărată.
Un viitor strălucit
ca lider în branșă, la asta lucrează echipa mea.
Greșelile nu vor fi tolerate.
Niciodată.
Nenorocitule!
Ai tupeul să te angajezi aici?
Te-ai săturat de viață?
Ce gură spurcată are!
KKULBEE EDUCATION
Urcați în autobuzul pentru echipe.
- Da, dnă! - Da, dnă!
Pe mine mă cauți?
Tu!
Hei!
Încep eu!
Nu voiam să te mai văd așa, dar a intervenit ceva.
Nu pot intra în detalii,
dar a trebuit să mă angajez aici.
Unde ai fost?
Ai fost în Canada?
De ce n-ai răspuns la telefon?
Te-am sunat de un milion de ori,
ți-am lăsat o groază de mesaje.
Zâmbești.
Ce-i așa amuzant?
Și ție ți-a fost dor de mine?
Te interesează mai mult unde am fost, nu de ce sunt aici.
Aveam unele îndoieli, bine?
Am crezut că ai fugit cu banii mei.
N-am fost în Canada
și ți-am ignorat apelurile.
Le-ai ignorat?
De ce?
Nu puteam să-ți spun ce fac și unde sunt
și n-am vrut să te mint.
Minți.
N-am fost suficient de apropiați
să avem secrete.
Așa.
Atunci cred că nu contează
de ce am dispărut, de ce te-am ignorat.
De asta ai apărut așa, din senin?
Ție nu-ți pasă dacă mă pui într-o situație dificilă?
Asta crezi tu de fapt?
Ce ai de gând să faci?
Cineva de aici te va recunoaște.
N-o să mă prindă.
M-au văzut o dată, nu mă vor recunoaște.
Dacă te recunosc și ești prins?
Atunci…
Ce să fac?
Ascultă-mă!
Dacă te dai de gol, mai țin o ceremonie.
Una care nu e falsă.
Va fi reală.
Funeraliile tale.
Poftim!
Mersi.
Îți mai place?
Ce?
Tteokbokki.
Te furișai de la școală ca să-ți iei pentru prânz.
Sigur, și acum îmi place.
Nu te-ai săturat?
Nu prea mă satur,
nici de mâncare,
nici de oameni.
- Nici de scris? - Nu!
De scris m-am săturat!
Munca e muncă.
Ce îți place devine plictisitor dacă e muncă.
Sună-mă dacă te saturi de scris.
O să-ți fac cinste cu tteokbokki.
- Serios? - De fapt, nu.
Nu știu dacă pot mânca asta prea des.
Să luăm odată cotlet de porc, bine?
Când mănânc cotlet de porc, se întâmplă ceva bun.
Cotletul de porc îți aduce noroc?
GB ELECTRIC
MENIUL ZILEI PRÂNZ, CINĂ
COTLET DE PORC
Anulează cina cu consiliul!
Azi, mănânc la cantină.
Domnule?
Prea bine, domnule.
La cantină, baza e cotletul de porc.
E preferatul dumitale?
Nu.
Atunci de ce…
Când mănânc cotlet de porc la cantină,
se întâmplă ceva bun.
COTLET DE PORC
De ce îți notezi?
E o idee bună, nu vreau s-o uit.
Ar fi o poveste frumoasă.
Eu ți-am dat ideea, trebuie să mi-o arăți dacă o publici.
Bine.
DOBI-TOC
Iar e șeful tău?
O clipă.
Da, domnule?
Cu cine ziceai că te vezi azi?
Cu o colegă de liceu.
Cu ce se ocupă?
Scrie povești pentru copii.
Mai exact, e scriitoare în devenire.
Scriitoare?
Ce vorbești?
Soțul tău fals lucrează cu tine?
Erați apropiați? Vă vedeți des?
Nu chiar.
Atunci de ce a apărut din senin la companie?
Vrea să te șantajeze?
Poate vrea ceva important ca să nu divulge secretul tău.
Dacă se află adevărul,
cine crezi că va avea mai mult de pierdut?
Domnule,
căutați pe internet idei pentru scrisoarea de scuze.
Nu mă mai sunați când am liber și sunt cu…
Unde sunteți acum?
Dar nu părea genul care să facă așa ceva.
Nu-ți face griji, Hae-yeong!
L-au văzut o dată,
când era dichisit și arăta bine.
Au trecut luni de zile.
Nimeni nu-și amintește de soții altora.
Mai vorbim.
Bine, pa!
Ce voia?
Iar trebuie să pleci?
„Iar”?
A trebuit să pleci brusc și ultima dată când ne-am văzut.
Atunci?
CONDIMENTELE IUBIRII
Mama mea!
Mama…
îl citea.
Șeful meu…
e un idiot.
Domnișoara Yeon știa deja?
Dacă l-a abordat pe secretarul Yeo știind că lucrează pentru mine…
Doar de suma asta dispun momentan.
Oare va fi de ajuns?
Nu, nici pe departe.
Scuze, omule care n-ai bani de bilet!
Scuze, ratatule!
Te-ai rugat de mine să te duc o stație.
Mulțumesc mult, domnule.
Dar nu sunt lefter…
- Dă-te jos! - Da, domnule.
KKULBEE EDUCATION
ÎNVĂȚARE DISTRACTIVĂ CU POPCORN AI
STAND POPCORN
Iau eu asta.
Sigur ați obosit.
Mulțumesc.
M-am și trezit!
Mulțumesc, Ji-uk.
PRODUS PREZENTAT DE:
Performanța de la instructaj nu va fi evaluată
pe baza numărului de clienți,
ci după cum prezintă Popcorn AI.
Ar fi grozav să avem clienți noi, dar obiectivul e altul.
Vom ține cont de sondajele utilizatorilor
și de opiniile îndrumătorilor supervizori.
Câți vor fi repartizați la sediu?
Zece, dintre care doi în echipa ta.
Ceilalți vor fi trimiși la filiale.
KKULBEE EDUCATION
Ce-i asta?
Acest exercițiu va evalua munca în echipă.
Numărul de utilizatori la stand e esențial.
Convinge-ți potențialii clienți să-și consume energia
și să se reîncarce aici.
Bine.
Viața e locul de joacă al celor talentați.
- Așa. - La Kkulbee Education…
În cazul matematicii și al limbii engleze, le oferim tinerilor…
- Și părinții, și copiii pot… - Îți cauți frățiorul?
- Uită-te la albină! - Urmărește-l!
CABINĂ DE ÎNVĂȚARE KKULBEE AI
PRODUS PREZENTAT DE:
KIM JI-UK: 0
Cine vrea un cadou?
Așteaptă-mă!
RULETA CU DARURI
- Primul loc! - Ești pe primul loc! Felicitări!
- Bravo! - Felicitări!
KKULBEE EDUCATION
Îți place?
Kkulbee oferă…
Dle Kim Ji-uk!
- Unde mergi? - Așteaptă-ne!
Ia o pauză!
- Sfaturi de învățare. - Kkulbee Education
Caută Kkulbee Education acum!
Kkulbee Education
Mulțumesc.
Vrem să testăm produsul.
Urmați-mă, vă rog.
- Vreau să-mi explice el! - Și eu.
Dar am fost deja la stand, mamă.
Cred că ești epuizat.
- Deloc. - Uite câtă transpirație!
Ești leoarcă.
- Cum de te pricepi așa bine la copii? - Vai!
Poți să-mi explici totul din nou?
KIM JI-UK SCOR: 10
VREAU SĂ MĂ ÎNSCRIU
PRODUS PREZENTAT DE:
KIM JI-UK
Acum e în regulă să trăiești de pe urma frumuseții?
Uită-te la el! Ca o regină a frumuseții.
Ce-l interesează pe copil?
Îți place engleza?
Ascultați cu toții!
- Vom juca darts împreună. - Da!
În viață, ai trei șanse.
Dar la darts, ai doar una.
Salut!
Îți place jeleul?
Eu…
Nu-ți place jeleul?
Dar eu n-o să mă înscriu.
Între noi fie vorba,
e plictisitor. Nici eu nu-l folosesc.
O să-mi păstrezi secretul?
Îmi pare rău.
Te doare tare?
Te-ai lovit?
Am căzut.
Mă jucam pe scări.
Am și eu o cicatrice aici, am căzut când eram mică.
M-a durut tare, dar n-am plâns.
E tare, nu?
Nici eu n-am plâns, nici când m-a durut rău.
Serios?
Să văd cât de rău e.
Eu sunt mai tare, nu?
Să-ți fac o poză să vezi ce tare arăți?
Si-ho!
Kang Si-ho!
Du-te acasă!
Acum!
I-ai făcut poze lui Si-ho, așa-i?
Ar trebui să ai mai multă minte. Șterge-le!
Părea să se fi lovit.
A căzut de pe masă ieri.
Știi cum sunt copiii.
Dă-mi telefonul!
- Te rog, uită-te! - Bine.
Si-ho mi-a zis că a căzut pe scări.
Așa?
Și ce?
Vânătăile nu sunt doar de ieri.
Unele sunt de acum cinci sau zece zile.
Îmi dau seama după culoare.
Și după locul unde sunt, nu s-a lovit când a căzut.
Du-te și vinde-ți caietele, nenorocito!
Ce vrei să spui?
Mă acuzi că-mi bat copilul?
Nu, chiar sper să nu fie așa.
Îmi doresc sincer să fi căzut.
Ți-am zis că a căzut, nenorocito!
Să vedem dacă e cum spui tu.
112
Nenoro…
- Ce se întâmplă? - Vai, nu! Uite!
Dă-mi-l mie!
Să sunăm la poliție?
Dă-l încoace!
- Nu. - Dă-mi-l!
Lua-te-ar naiba!
Ești teafără?
În spatele tău!
Dă-mi-l mie.
Tată!
- Tată! - Oprește-te, Ji-uk!
- De ce dai în el? - Se uită copilul!
Tată…
De ce dai în tata?
Tată…
Nu mai da în el!
Tată…
SELECȚIE - ACTRIȚĂ DUBLAJ CHESTIONAR EXAMEN
Un casting deschis?
Da.
Va trebui să te pregătești mult pentru el.
E singurul anul ăsta. Dacă pic iar?
Ai 12 ani experiență, asta te va ajuta.
Sigur vei trece.
Rivalii tăi vor avea dureri de gât,
măsele de scos și-și vor mușca limba!
Doar tu vei trece.
Ce, acum vezi în viitor?
Sincer, mama s-a dus la o ghicitoare săptămâna trecută.
Mama ta nu lucrează la biserică?
Ghicitoarea se pricepe, fiindcă imediat ce a intrat mama,
a zis: „Văd că slujești pe cineva de importanță mondială.”
A mai zis
și că mă însor anul ăsta.
Serios? Și?
N-am uitat ce mi-ai spus.
Că ne căsătorim dacă obții un rol.
Da, dar asta a fost acum zece ani.
Având în vedere cum s-a schimbat relația noastră,
credeam că nu mai e o opțiune căsătoria.
Dar am înțeles când ai prins buchetul la nunta lui Hae-yeong.
Mi-ai dat un semn, nu-i așa?
Știu că vei trece anul ăsta.
După aceea,
hai să ne căsătorim, Hui-seong!
Eu n-am greșit cu nimic.
Doar am pus-o la punct pe femeia asta, fiindcă i-a făcut poze fiului meu.
I-am zis că nu are voie fără permisiunea mea
și că și copiii au drepturi.
Dar apoi, nenorocitul ăsta…
Ce? „Drepturile copiilor”?
Știi de ele, și îți bați fiul?
- Îți bag eu drepturile unde le e locul! - Te rog, calmează-te!
Vedeți asta?
Exact asta a făcut târfa asta mai devreme.
Ai grijă cum vorbești!
Haide, lovește-mă!
Dacă părțile nu se înțeleg,
ambele vor avea cazier.
Eu am propria afacere,
nu mă deranjează dacă am cazier.
Dar voi doi sunteți angajați.
Crezi că angajatorul tău va trece cu vederea?
Ai dreptate.
Dacă tot o să am cazier,
măcar să-mi fac de cap!
- Vino aici! - Te rog, nu face asta!
- Lasă scaunul! - Uită-te la ea!
- Vezi asta? - Vino aici!
Lider Son Hae-yeong?
Tu cine ești?
- Sunt de la Kkulbee. - Sunt Cho Yul,
am cinci ani, sunt în grupa Albinuțe la grădinița Kkulbee.
Salut, sunt avocata Kang Bit-na, de la Kkulbee.
Echipa mea îi va apăra pe dra Son și pe dl Kim.
Chemați-vă avocații dacă aveți.
Da, păi, putem să…
Îmi cer scuze că ați fost deranjată cu o chestiune atât de neplăcută.
Dar cum ați aflat despre asta?
Nu fac parte din consiliu sau din familia patronului.
Pentru firmă sunteți la fel de importantă ca un membru din consiliu.
Am declarațiile martorilor și înregistrările de la fața locului.
Totul se va rezolva, nu-ți face griji.
- Mersi. - Mersi.
Apropo,
ce se va întâmpla cu Si-ho?
Putem cere poliției să ancheteze maltratarea unui minor?
Am dovezi pe telefon.
Minorul susține că n-a fost maltratat.
Asta depășește atribuțiile echipei noastre juridice.
„Educația nu are ca scop doar notele mari sau admiterea.
„Ea trebuie să-i ofere copilului armura cu care să se poată proteja.
„Kkulbee e cel mai rezistent și mai călduros material din acea armură.”
Asta a spus dl Bok Gyu-hyun în discursul inaugural.
Sigur așa crede și acum.
Vă rog să-mi trimiteți pozele pe e-mail.
Îl voi informa pe dl Bok și voi căuta o soluție.
- Mulțumesc. - Numai bine!
Să mergem!
Audierea s-a terminat.
Da, le-am dat o poveste falsă.
I-am spus că am venit s-o ajut.
Sigur, am înțeles.
Sunt obosită, mamă.
Să mergem acasă!
Bine, ridică geamul!
Șeful în sus, șeful în jos.
M-am săturat să mi se dea ordine tot timpul.
Doamne!
De ce te-a lovit în față?
E mai rău decât mine.
Nu poți compara fața ta cu mutra lui urâtă.
Sper să nu rămână cicatrice.
Să văd!
E în regulă.
Mulțumesc că m-ai salvat azi.
Pentru puțin.
Eu îți mulțumesc că l-ai lovit.
Știi să te bați.
Care e secretul?
Dă-mi niște sfaturi.
În primul rând,
nu te teme de lovitură.
Îndură durerea.
Se pare că bătăile nu-s de mine.
Nu-mi place nici bătaia ploii.
De fapt, tu de la cine luai bătaie?
De la bunica mea.
Voia să fiu dur fiindcă sunt orfan.
N-a fost așa de rău.
Vorbesc serios.
Aș chema poliția și la bunica ta.
Apropo,
cum ți-ai dat seama că acel copil era maltratat?
Și dacă nu era?
Am văzut asta de multe ori.
Nu ți-am spus încă.
Mama a fost asistentă maternală o vreme.
Până când tata…
Până a murit tata.
Înțeleg.
Unii copii erau în regulă,
dar cei mai mulți erau…
De asta am observat.
Mulțumită mamei tale.
Da?
Mama ta…
e un om bun.
A fost bună cu alții.
Dar cu tine?
Cu mine?
Cu mine…
A venit autobuzul!
Poți merge singură?
Ai grijă să nu-ți rămână cicatrice.
Partenere,
mă bucur că te-am revăzut.
Ne vedem mâine.
„Mâine”?
Nu, te rog, cere-te la o filială!
Te pricepi mai bine la filaj decât la șantaj.
De unde știai unde sunt?
N-o să fii concediat pentru ce ai făcut.
Ar trebui să te abții de la acte prostești de bravadă.
N-a fost bravadă.
Unde mă duci?
Aici vei locui de acum înainte.
- Cine zice? - Începând de azi,
vei locui aici.
Dacă faci ce ți se spune,
apartamentul va fi al tău.
Ce fel de amenințare e asta?
Mi-ai dat o slujbă și o locuință.
Ai fost angajat pe merit.
Mi s-a spus că nu s-au tras sfori ca să obții postul.
Poftim!
Sunt ale tale, le poți folosi.
Ce trebuie să fac în schimb?
Vreți informații confidențiale?
Să urmăresc pe cineva?
Du-te la lucru!
Să fii punctual
și să muncești mult!
Noapte bună!
Nu cumva…
Da?
Tot faci amenințări deșarte,
dar nu cumva…
Nu cumva…
ești
tatăl…
Ești…
- Ești cumva… - Sunt steril.
Așa.
Înțeleg.
Să-ți arăt analizele?
Nu e nevoie.
Când te-ai născut tu,
eu aveam 13 ani.
Treisprezece?
Asta înseamnă că ai…
- Am 40 de ani. - Serios?
Să-ți arăt buletinul?
Da.
Nu, am vrut să spun „nu”.
E în regulă.
Și nu fac amenințări deșarte.
Sunt amenințări reale.
Îmi pare rău că m-am înșelat.
E grav?
Cum de Ji-uk nu te-a dus la spital când a văzut?
Nu i-am arătat.
Dacă se îndrăgostește de spatele meu?
Nu te mai băga în așa ceva.
Putea fi mult mai rău pentru tine.
Puteai să mori.
Dacă îți poartă pică și vine să te caute?
N-o să se întâmple.
Ți-am spus.
Sunt importantă pentru firmă, avocații mi-au sărit în ajutor.
Chiar vei fi bine?
Cu siguranță.
Apropo, nu-i spune lui Hui-seong că Ji-uk s-a angajat la Kkulbee!
Măcar până e repartizat la o filială.
De ce?
Dacă află, o să zică:
- „Știam…” - Știam eu!
Știam că se va întâmpla asta.
Ți-am spus să nu te măriți!
Sunteți împreună de zece ani
și abia acum ți-ai dat seama că nu vrei să te măriți?
- Sunt un om rău? - Ești un gunoi.
De ce nu mă pot răzgândi?
Ești un gunoi.
Zece ani ajung să reconstruiești un oraș și să-i schimbi numele.
- Aveam 22 de ani… - Aveai 23.
La 22 de ani, practic, eram un copil care nu trebuia să promită că se mărită.
Erau vorbele unui copil.
În tot acest timp, copilul n-a învățat să vorbească?
Trebuia să-i spui mai devreme dacă asta simțeai.
Abia azi mi-am dat seama că nu vreau să mă mărit.
De ce scopul e mereu căsătoria?
De ce nu: „Hui-seong și Tae-hyeong au trăit fericiți necăsătoriți”?
Ce-i rău în asta?
Zece ani? E falsă promisiune de căsătorie.
Să-i dai despăgubiri când vă despărțiți.
Dar nu asta vreau.
Îl plac. Îl iubesc.
Atunci pică toate audițiile
- … și ține-l în suspans pe vecie. - Hei!
Ascultă!
Producătorul Yun a spus clar că vrea să se însoare și să aibă copii.
Nu i-ai dăruit copii când avea super-spermatozoizi.
Măcar lasă-l să plece acum!
Așa, mai poate avea copii
dacă mai are spermatozoizi viabili.
Vârsta spermatozoizilor e cheia sănătății copilului.
De ce vorbești despre spermatozoizii din testiculele iubitului meu?
Ce mă enervezi!
Ce vei face cu ea?
Tae-hyeong a zis că e dar de nuntă.
Oricum o să-i dau papucii.
O arunci?
Pune-o în living. Ți-a fost dor de el, așa-i?
Când?
Puneai hrană pentru Bebe
și te văicăreai că au dispărut și pisica, și omul.
Nu pe el îl căutai?
Nu!
Iată adevăratul exemplu că noblețea obligă
pe cineva să-și împartă averea prin amenzi și înțelegeri.
Vii de la lucru sau de la poliție?
Vin de la sala de sport.
Voiam să te sun, dnă avocat Kang.
Vreau ca echipa juridică să preia cazul de maltratare.
- Te rog să te ocupi tu. - Prea bine, dle.
Am auzit că au fost implicați un lider și un nou angajat.
Ține-i împreună.
Ar putea fi o bună reclamă.
Îți pasă cam mult
de unii angajați.
Îmi pasă mai mult de tine.
Semnează aici!
Divorțați, în sfârșit?
Dacă trebuie să aleg cu cine voi locui,
s-ar putea să plâng și să fug…
ANGAJAMENT
DACĂ EU, BOK GYU-HYUN, SUNT PEDEPSIT PENTRU TULBURAREA LINIȘTII…
SCANDAL, DAUNE… DEMITERE, RENUNȚARE LA MOȘTENIRE
Ce-i asta?
Mă dezmoștenești?
Semnează și du-te de aici!
Aș fi prost să semnez asta.
Ai fost prost să scrii comentarii de ură.
Te temi că nu poți rezolva discret?
Nu, oricum trebuie să rezolv, și fără să semnez asta.
O să-i pun capăt.
Mi-ai adus testamentul modificat așa cum ți-am cerut, dnă avocat Kang?
Da, domnule.
Dacă nu semnezi asta, semnez eu noul testament.
- Tată! - Bok Gyu-hyun!
Îți ofer o șansă.
Sunt dispus să te păstrez ca succesor
dacă te descurci măcar cu micile crize, deși nu ai stofă de patron.
Sunt mult prea generos cu cineva
care nu îmi înțelege intențiile
și nu are nici curajul să semneze actul?
O voi face.
Îl voi semna.
Stai!
Te rog să mai scrii un angajament, dnă avocat Kang.
Doamnă?
„Dacă eu, Bok Gi-ho,
pătez reputația companiei,
voi demisiona din funcția de președinte
și voi lăsa toată averea mea
soției mele, Seon Jeong-a.”
Mamă!
Jeong-a!
Să vedem dacă ai curajul…
să-l semnezi!
KKULBEE EDUCATION
Cum merge cercetarea, dră Lee?
Am lista cu șefii de catedră la academii și instituții
și lucrez la chestionar.
Bine.
Dle Kim, văd doar o listă cu academiile din Seul.
- Ce-i cu zonele limitrofe? - Lucrez la ea.
Vreau și datele demografice și familiile cu două venituri, pe regiuni,
dar numai familiile cu copii.
Domnișoară Son.
voi delega sarcinile tale când vin noii angajați, bine?
Au ajuns.
Salut!
Noii angajați?
- Salut! - Salut!
Stai!
Știu că tu…
ai prefera să fii altundeva.
Bun-venit în iad!
O cină cu echipa?
- Cina cu echipa! - Cina cu echipa!
Abdomenul încordat!
Respiră!
Genunchii depărtați!
Nu ridica bărbia!
Bine.
- Criză… - Poți s-o faci! Sus!
Ajutor!
Domnule,
o vezi pe femeia aia?
Se pregătește de nuntă.
Miresele au ajuns să tragă de fiare?
E nunta fostului soț.
Pensie alimentară nu plătește, dar nunta e pe un vapor.
Spune că vrea să-l arunce în apă.
Înțeleg.
Iar bătrânul acela are
o fiică însărcinată.
Se antrenează ca să-și poată purta nepotul
până ajunge în școala primară.
Și tu ar trebui să-ți stabilești un obiectiv.
Poate vrei să-ți poți duce iubita în brațe.
Eu?
Poate ar trebui să ieși cu cineva ușor ca aerul.
Și invizibil ca aerul.
Ce-ai spus?
Cum știi,
ultrajul și defăimarea sunt infracțiuni separate,
defăimarea fiind mult mai gravă.
Dar cele mai multe sunt ultraj.
Deci nu va face închisoare?
Totuși…
Uită-te la episodul 51.
Nenorocitul v-a ultragiat părinții.
Și comentariul ăsta?
E defăimător,
dar pedeapsa depinde dacă e adevărat sau nu.
De asta te-am chemat.
E adevărat
că tatăl tău…
La revedere!
De fapt,
am primit o scrisoare de scuze.
Ce să fac cu ea?
Citești-o și fă cum vrei!
Ce-i asta, o poezie?
Avocatul lui a scris asta?
Fir-ai tu să fii, Yeo Ha-jun!
I-am spus clar că am de depus o petiție azi.
Ce secretar jalnic!
Picioarele mele!
SECȚIA DE POLIȚIE YEONSEO
Domnișoară Yeon!
Ce-a fost asta?
O scrisoare de scuze scrisă de mână
nu șterge intenția de a mă omori cu comentariile.
Când am vrut eu să te omor…
N-am fost așa rău.
„Așa rău”?
Deci voiai să scrii comentarii dureroase, dar nu fatale?
Ar trebui să-ți respect intenția, să te iert și să-mi ling rănile?
Nu vreau scrisori!
Nu te iert și nu accept o înțelegere.
Cum vrei.
N-am nevoie de mila ta.
Dar am vorbit serios
când mi-am cerut scuze.
Chiar am regretat
și am vrut sincer să-mi cer iertare.
„Sincer”?
Cum te pot convinge de sinceritatea mea?
Spune-mi cum și voi…
Mori.
- Ce? - Mori și gata.
Cum poți spune așa ceva?
Asta mi-ai spus și tu de peste o sută de ori.
M-am întrebat dacă merit moartea de sute de ori.
Acum, e rândul tău
să te gândești dacă meriți să trăiești.
Domnișoară Yeon!
Abdomenul încordat! Respiră adânc!
Genunchii depărtați! Nu ridica bărbia!
Ridică-te!
SPITALUL UNIVERSITAR KYUNGHYUNG
A fost o greșeală
Să ies cu tine
Nu te interesa
Chestia asta numită iubire
Aveai nevoie doar de cineva
Care să facă ce vrei tu
Și să aibă ochi doar pentru tine
Exact ca mine
Vreau să dau timpul înapoi
- Înainte să te cunosc - Bea ceva!
- Eu sunt deja beată! - Rana din inima mea e prea adâncă
Ca să-mi păstrez amintirile
Sper sincer
Ca, dacă vei găsi din nou iubirea
Acel om să fie exact ca tine
Cântec anulat.
Vreau să dau timpul înapoi
Grozav! Vrei să cânți din nou?
KARAOKE
Mereu bei atât de mult la cinele cu colegii?
E numai vina ta.
Alcoolul le va distruge mai repede neuronii
și-i va face să uite de tine.
De ce-ți faci atâtea griji? Încă nu m-a recunoscut nimeni.
„Încă”?
Cuvântul ăsta sugerează că se va întâmpla până la urmă.
Ar fi mai bine și dacă am fi dați în vileag.
Să se afle. Pe mine nu m-ar deranja.
Pe tine nu, dar pe mine?
Vreau să fiu cunoscută ca Son Hae-yeong, lider de echipă.
Ești lider de echipă.
Nu ca soție.
Știi ce va fi dacă se află?
Dacă iei micul-dejun la lucru, vor spune că sunt incompetentă.
Dacă te îmbraci neîngrijit, vor zice că sunt incompetentă.
Dacă greșești, cine va fi incompetentă?
Eu.
Ești ca o bombă cu ceas, care poate exploda oricând.
În loc să am un rol-cheie într-o echipă-cheie
cu rezultate excelente,
aș umbla cu o bombă în mână.
Stai puțin!
Tu…
Cum ziceai că te cheamă?
Kim Ji-uk.
Da, dle Kim Ji-uk.
Drei Son îi place să fie răsfățată.
Du-o acasă cu un taxi.
Să fie mare și dichisit.
Pe mâine, dră Son!
- Pa! - Pa!
Drum bun spre casă!
M-am distrat azi.
Ce bicepși!
Uite!
Doamne!
- Hei! - Sunt aici.
Scuze că n-am luat în considerare…
situația ta.
Dar, indiferent în ce situație eram,
m-am bucurat să te văd…
Mai încet, domnule!
Nu e nevoie să cobori. Du-te până acasă cu taxiul!
Credeam că-ți place să fii răsfățată.
Îți deschid eu poarta.
Stai!
Ce-i acolo?
E cineva în fața casei.
Cine?
Dacă îți poartă pică și vine să te caute?
Poate e tatăl violent.
Mă scuzați!
Domnule!
Hei!
Ahn Woo-jae?
Ce caută aici?
Ridică-te!
Trezește-te, Ahn Woo-jae!
Haide!
Ahn Woo-jae!
Dă-te la o parte!
Ce faci?
Un bețiv e responsabilitatea familiei.
O suni pe doamna Kwon?
Îl putem trimite acasă cu un taxi. De ce s-o implici pe ea?
E ceva ce ar trebui să știe.
Soțul ei beat e acasă la fosta,
care acum e măritată.
E prima dată când face asta.
Poate deveni un obicei.
- Trebuie să… - Nu-și va aminti nimic.
Își pierde cunoștința când e beat.
De ce-i tot iei apărarea?
Nu-i iau apărarea.
Nu vreau să-mi bag nasul în treburile lor.
Dacă explodează…
El e motivul?
Ce să fie?
Din cauza lui nu poți și nu vrei să dezvălui că sunt soțul tău?
Deci vrei să spui că Ahn Woo-jae e motivul pentru care eu…
Încă simți ceva pentru el?
Așa pare?
Da.
Înțeleg.
Atunci crede ce vrei și pleacă!
Vrei să plec?
Să te las așa?
Nu trebuie să-ți dau explicații, nici dacă simt ceva pentru el.
Sentimentele mele mă privesc
și n-am nevoie de înțelegerea sau permisiunea ta ca să simt ce simt.
E problema mea.
O s-o rezolv singură, așa că mai bine pleacă.
Ridică-te, Ahn Woo-jae!
Trezește-te, nenorocitule!
Nenorocitule!
Te-aș omorî dacă n-ar fi camerele de supraveghere.
Ridică-te!
Haide!
Doamne!
Mulțumesc.
- Salut! - Salut!
Bună…
- Salut… - Salut…
Domnișoara Son o ia des razna așa?
I s-a urcat la cap noua funcție.
A luat-o razna de când e lider.
Știam eu.
- Domnișoară Son. - Bună, dnă Kwon!
Domnișoară Son,
veniți cu mine, vă rog.
Ce s-a întâmplat?
- Să le luăm pe rând. - Da.
- Să încercăm. - Bine.
Domnișoara Son și-a luat liber azi?
Nu prea obișnuiește,
dar acum nu răspunde.
Domnule Kim, s-a întâmplat ceva cu dra Son aseară?
O să încerc s-o sun.
Vă rog să mă scuzați.
ECHIPĂ EDUCAȚIE 1 ECHIPA 2
Nu e nevoie.
Nu poate răspunde acum.
Și o vreme nici nu va putea.
REMEDIU PENTRU MAHMUREALĂ BĂUTURĂ DE PERE
Te-a sunat?
S-a întâmplat ceva?
Nu e asta.
Sincer să fiu…
Începem ancheta privind presupusa hărțuire la locul de muncă
săvârșită de Son Hae-yeong, liderul echipei Dezvoltare.
I-ai făcut raport pentru hărțuire?
Ți-a făcut ceva?
Am auzit tot.
Din raport reiese că i-ați spus dlui Kim Ji-uk,
noul angajat din echipa dumneavoastră,
că dacă ia micul-dejun la lucru, veți părea incompetentă.
Că dacă se îmbracă…
neîngrijit,
veți părea incompetentă.
Că dacă noul angajat face o greșeală…
Nu e normal ca un nou angajat să greșească?
Spuneți-mi, dră Son.
Dumneata n-ai făcut greșeli când erai la început de drum?
Îmi cer scuze.
În plus,
ați declarat că Kim Ji-uk e o bombă cu ceas, care ar putea…
E un exemplu perfect de agresiune verbală la locul de muncă.
Te-a jignit, nu?
Am făcut plângere în locul tău.
Ca să fiu curajos, ca tine.
Ji-uk!
Kim Ji-uk!
Aici se încheie ancheta privind presupusa hărțuire la locul de muncă.
Decizia acestei comisii vă poate afecta funcția și responsabilitățile
sau vă poate exclude din…
N-aveți voie aici acum.
Cine sunteți?
Sunt Kim Ji-uk,
noul angajat din echipa Dezvoltare.
Adică victima?
Cu victima vorbim mai târziu.
Așteptați afară!
Nu sunt o victimă.
Sunt…
soțul dnei Son.
Tu, de fapt…
M-ai băgat în mormânt!
Sigur e un băiat de bani gata fără slujbă.
Arată-mi-o! Să-i văd fața.
Trebuie să mimăm căsătoria doar la serviciu.
Dar putem oare? Dacă te trădez?
Nu te îngrijorează?
Sunt directorul de la Kkulbee.
Cum să aibă loc o conferință de presă fără să știu?
Fac parte și eu din motivul pentru care ai cumpărat inelul?
Și dacă-i așa?
Pot să scap de ea dacă vrei.
Nu întrece măsura! E soția mea.
Subtitrarea: Timea Ficzay